הגדלת חזה מחירים - ד''ר נועם חי
מהו טווח המחירים הממוצע של ניתוחי הגדלת חזה? ניתוח הגדלת חזה הוא ניתוח פלסטי מאוד פופולרי ובעקבות כך תחרותי ביותר מבין כל הניתוחים הפלסטיים. על כן לא פלא שבמקרים מסוימים הבחירה בין ד"ר X לד"ר Y קשורה בין היתר גם למחיר של הניתוח. יחד עם זאת, חשוב לבחור ברופא המנתח ובסוג הניתוח על פי פרמטרים של איכות, מיומנות, בטיחות והתאמה אישית ועל כן מומלץ להתחשב באלמנט המחיר של הניתוח כפרמטר בדרגת חשיבות משנית בלבד.
ניתוח הגדלת חזה הוא הניתוח הפלסטי הנפוץ ביותר מבין הניתוחים המבוצעים בכירורגיה הפלסטית האסתטית. למעלה מ-8000 ניתוחי הגדלת חזה מבוצעים בארץ מדי שנה ובארה"ב בוצעו למעלה מ-300,000 ניתוחים בשנת 2017. מאחר ומדובר בניתוח פופולרי ביותר, התחרות היא עצומה ואחד הפרמטרים החשובים הנלקחים בחשבון הוא המחיר של הניתוח.
טווח המחירים של ניתוח הגדלת חזה נע בין בין 18,000 ל 25,000 ש"ח.
הפרמטרים המשפיעים על מחיר הניתוח הם:
מידת הניסיון, המיומנות והמוניטין של הרופא המנתח: רופאים בדרגת ותק וניסיון גבוהים עם המלצות רבות ומידת שביעות רצון גבוהה של קהל מטופלותיהן לרוב ידרשו מחירים גבוהים יותר משאר המנתחים.
מידת המורכבות של הניתוח: ניתוחי הגדלת חזה מורכבים הם ניתוחים בהם ישנה צניחה מסוימת של השדיים הדורשת טכניקה ניתוחית מורכבת יותר ובהם משך הניתוח ארוך יותר. ניתוחי הגדלת חזה והרמת חזה ללא צלקות הם ניתוחים מורכבים יותר ולכן גם המחיר של הניתוח גבוהה יותר. ניתוח הגדלת חזה ותיקון חזה צינורי הם ניתוחים מורכבים וארוכים יותר ולכן גם עלותם מאוד גבוהה. ניתוחי תיקון אסימטריה בחזה גם הם מורכבים יותר ועלותם לרוב גבוהה יותר.
סוג השתל הנבחר: שתלי סיליקון אנטומיים יקרים יותר מאשר שתלים עגולים ולכן הגדלת חזה עם שתל אנטומי הנו ניתוח יקר יותר מהגדלת חזה רגילה. גם שתלי פוליאוריתן יקרים יותר בהשוואה לשתלי הסיליקון הרגילים ולכן הגדלת חזה עם שתל פוליאוריתן תהיה בעלות גבוהה יותר.
המחיר של ניתוח הגדלת חזה
מחירו של כל ניתוח נקבע על פי מספר רב של פרמטרים אך המרכיבים בו זהים:
עלויות בית החולים עבור אשפוז, חדר ניתוח, הרדמה וכל הטיפול סביב הניתוח ההרדמה וההתאוששות. המרכיב השני הוא שכר טרחתו של הרופא המנתח. המרכיב השלישי הוא עלות השתלים. המרכיב האחרון והסמוי הוא עלות גורם מתווך או משווק במידה והעסקה לא מתבצעת ישירות מול הרופא המנתח.
בשנים האחרונות החלו להשתלב בתחום הניתוחים הפלסטיים גורמים מבטחים שונים ובראשם ביטוח הפלטינום של קופת חולים כללית המציע למבוטחות הקופה אשר רכשו את ביטוח הבריאות המשודרג "כללית פלטינום" הנחות מופלגות וסבסוד עלות הניתוח במחירים חסרי תחרות.
ההבדל במחירים בין מרפאות פרטיות למוסדות ציבוריים
במרפאות הפרטיות השונות העלות של ניתוח הגדלת חזה נעה בין 18,000 ₪ ועד 25,000 ₪ בעוד שבמסגרת הפלטינום עלות הניתוח היא בסביבות 10,000 ₪. את שאר העלויות מסבסדת קופת חולים "כללית" אשר מעוניינת לגייס לשירות ביטוח הפלטינום מצטרפות ומצטרפים רבים ככל האפשר כל שנה. הצטרפות לקופת החולים לרוב מתבצעת אחרי השירות הצבאי ועל מנת לעודד את המצטרפות החדשות ולצ'פר אותן, הקופה נותנת להן את מה שהן הכי רוצות – השתתפות וסבסוד המחיר של הניתוח שהן חפצות בו: הגדלת חזה, ניתוח אף וכדומה.
למנתחים הפלסטיים הפרטיים אין יכולת להתחרות ברף המחירים הנמוך שנוצר בעקבות השירות הנ"ל אשר מוצע אך ורק במסגרת רשתות השיווק הגדולות של המרפאות לכירורגיה פלסטית הקיימות בפריסה ארצית נרחבת דוגמת "כללית אסתטיקה", "פרופורציה" ו"קר".
ה"מחיר" שאת עלולה לשלם בעקבות הסדר זה הוא שאינך יכולה לבחור מראש מי יהיה המנתח שלך ובמרפאות "כללית אסתטיקה" תפגשי מנתחים פלסטיים שהם לרוב היותר צעירים ופחות מנוסים מאשר הרופאים הוותיקים המנוסים והמוערכים שתמצאי במרפאות הפרטיות.
כמובן שישנם יוצאים מן הכלל מאחר וקיימים גם רופאים וותיקים ומוערכים שעבדו בעבר וממשיכים עדיין לעבוד עם אותם גופים גדולים, כל אחד משיקוליו הוא.
מחיר הוא לא פאראמטר
חשוב לדעת שהמחיר של הניתוח צריך להיות הפרמטר האחרון שאת בוחנת בבואך להחליט האם לעבור את הניתוח והיכן. ניתוח פלסטי הוא הליך מורכב שיש לעשותו בגמירות דעת מלאה אצל רופא שקיבלת עליו המלצות מחברים קרובים ומשפחה שאת סומכת על המלצתם.
את צריכה להרגיש בטוחה וסומכת בעיניים עצומות על הרופא שלך, על הידע והניסיון שלו ועל היכולת והמחויבות שלו להעניק לך את התוצאה האסתטית היפה שאת חולמת עליה. כמובן שעלייך לבחור אך ורק במנתח פלסטי מומחה בעל רישיון מומחיות מוכר ושהינו חבר באיגוד הישראלי לכירורגיה פלסטית ואסתטית שהוא הגוף הרשמי מטעם הר"י (הסתדרות הרופאים בישראל) המוסמך לעסוק בניתוחים פלסטיים ואסתטיים. זהו הגוף הדואג להכשיר ולעקוב אחר הכשרתם של הרופאים המומחים במקצוע זה בישראל ולוודא שהם אכן הוכשרו באותו מסלול ארוך בן 6 שנים לפחות ועמדו בהצלחה בכל המבחנים השונים בדרכם לקבל את תואר המומחה.
במילים אחרות, עסקה זולה ומשתלמת אצל רופא שקיבלת עליו המלצות מגורם משווק בעל אינטרס "למכור" לך את העסקה אשר מבטיח לך "הרים וגבעות" מבלי למסור לך את כל המידע הכרוך בניתוח לרבות הסיכונים השונים שעלייך להיות מודעת אליהם מחשיד שאולי מדובר בעסקה שלא תעמוד בקנה אחד עם מטרותייך וציפיותייך.
* לסיכום, המחירים של הניתוח להגדלת החזה מושפעים מגורמים רבים כפי שהוזכר פה למעלה. ייעוץ מסודר וקפדני במרפאה על ידי מנתח מוביל ומנוסה הוא הדרך הטובה ביותר לדעת איזה סוג ניתוח הגדלת חזה מתאים לך ואילו שתלים יעניקו לך את המראה המבוקש.
לאחר ביצוע הבדיקה, התאמת סוג הניתוח, מידת מורכבותו וסוג השתלים המתאים לך תוכלי לקבל הצעת מחיר הוגנת והולמת עבורך שתיקח בחשבון את כל הפרמטרים החשובים הקשורים לניתוח שלך.
לקבלת פרטים נוספים על הגדלת חזה מחירים מלאו את השדות הבאים: